cyanic-selkie/wikianc huggingface dataset:
Dziedātājputni
Putnu dziesmas
Lai gan daudzas putnu dziesmas cilvēka ausij ir tīkamas, daudzi dziedātājputni savas dziesmas veido no dažādiem nemuzikāliem trokšņiem, kas cilvēkam nav patīkami.
Dziesmu mācīšanās
Katras sugas dziedātājputni dzied atšķirīgi. Jaunie putni iemācās dziedāt, klausoties savos vecākos. Daži pamatdziesmu iemācās savas dzīves pirmajos divos mēnešos. Citiem, piemēram, žubītēm (Fringillidae) šis laiks ilgst līdz pat gadam. Bet daudzbalsu zobgaļstrazds (Mimus polyglottos) visu dzīvi spēj pievienot dziesmai jaunus elementus.
Purva ķauķi (Acrocephalus palustris) ir vislabākie atdarinātāji savvaļā. Viņi spēj atdarināt vairāk nekā 99 citu Eiropas putnu balsis, kā arī vismaz 113 Āfrikas putnu balsis. Šīs dziesmas ķauķi iemācās gan migrācijas laikā, gan ziemošanas vietās. Purva ķauķi atdarina visdažādākās citu putnu izdotās skaņas. Tās kombinējot, viņi izveido jaunas dziesmas.
Skaņas veidošanās
Dziedātājputni veido visdažādākās skaņas, kā balss aparatūru izmantojot apakšējo balseni. To veido trahejas apakšējā daļa un divu bronhu sākumdaļa. Apakšējā balsenē atrodas plāna membrāna. Tā vibrē, kad tai cauri plūst gaiss, tādējādi radot skaņas. Apakšējās balsenes darbību kontrolē speciāli muskuļi, dodot iespēju radīt atšķirīgas skaņas.
Putniem ieelpojot, gaiss caur bronhiem un plaušām vispirms nonāk pakaļgala gaisamaisos. Izelpojot ar skābekli bagātais gaiss no pakaļgala gaisamaisiem ieplūst plaušās, bet no priekšējiem gaisamaisiem izplūst ārā. Tādējādi ar skābekli bagātais gaiss plaušās nonāk divreiz, bagātinot ar skābekli asinis. Līdzdalība elpošanā nav gaisamaisu vienīgā funkcija. Tajos sakrājas gaisa rezerves, kas nepieciešamas, ja putnam īsā laikā jāpatērē daudz enerģijas, piemēram, dziedātājputniem garas dziesmas laikā.
Iedalījums pēc pazīmēm
Dziedātājputni dalās četrās grupas pēc to knābja formas:
Graudēdāji un kukaiņēdāji
Dziedātājputni tiek dalīti arī pēc citiem principiem. Tie sadalās putnos, kas ēd graudus un kas ēd kukaiņus. Šāds dalījums kļūst svarīgs, ja par putniem ir jāuzņemas rūpes un tie ir jāpabaro. Abu šo grupu putnu dziesmas arī ir atšķirīgas.
Sistemātika
Dziedātājputnu apakškārta (Passeri)
Toranosuke Takagi
Toranosuke "Tora" Takagi (dzimis, Šidzuokā, Japānā) ir japāņu sacīkšu pilots. Viņš ir bijušais Formula 1 pilots.
Eiropā viņš ieradās ar Satoru Nakadžimas, sava tautieša, palīdzību. Viņš piedalījās Formula 3000 Nakadžimas komandā "Nakajima Racing". Viņa rezultāti bija tik labi, ka Tyrrell uzaicināja viņu par testpilotu. Takagi. gadā jau bija ticis līdz komandas pamatsastāvam un kļuva par sesto japāni, kas ir bijis Formulā 1 sezonas beigās. Vēlāk Tora brauca Arrows un tad viņa popularitāte Eiropā bija tās visaugstākajā punktā. Taču organizatoriskas problēmas liedza Toranusukem turpināt karjeru Formulā 1. 2000. gadā viņš pievienojās "Nakajima Racing" Formula Nippon komandai, izcīnot 8 uzvaras 10 sacīkstēs. 2001. un 2002. gadā viņš sacentās CART, bet 2003. un 2004. gadā - IRL. Pēc četriem gadiem ASV japānis atgriezās savā dzimtenē un vienu sezonu nobrauca Formula Nippon. Pašlaik japānis piedalās Super GT čempionātā.
Vēsture
Vēsture ir zinātne, kas pēta cilvēku sabiedrības attīstību un šīs attīstības posmus no tālas pagātnes līdz mūsdienām. Tā atklāj un apraksta pagātnes notikumus, un noskaidro arī kopsakaru pagātnes norisēm.
Vēstures pētniecība galvenokārt tiek balstīta uz dažādiem vēstures avotiem (rakstveida liecības, mutvārdu mantojums, senlietas, ekoloģiskie marķieri un citi). Savukārt pašas vēstures zinātnes (teoriju attīstību, skolu koncepciju utt.) pētniecību dēvē par historiogrāfiju.
Vēstures periodi
Pastāv arī cita pieeja vēstures periodizācijā. To var iedalīt divos lielos posmos — aizvēsturē un vēsturiskajā laikmetā, atkarībā no vēsturiskajiem rakstītajiem avotiem. Par tik, par cik senatnē rakstītās liecības un novērojumi ļauj rekonstruēt attiecīgā laika notikumus, to pieņemts saukt par vēsturisko laikmetu. Tomēr, cilvēces attīstība notika arī tūkstošiem gadu pirms rakstības izgudrošanas un ieviešanas. Tas gan nenozīmē, ka nebūtu iespējams neko izdibināt par šo laikmetu. Savākt faktus par vissenākajiem notikumiem ļauj arheoloģija. Arheoloģiskās liecības ir daudz neprecīzāks informācijas avots par rakstītiem materiāliem un vēstures tecējumu daudzos gadījumos ir iespējams noteikt visai aptuveni. Tādēļ to pieņemts apzīmēt par aizvēsturi.
Ja skatām cilvēces vēsturi kopumā, tad aizvēstures un vēstures mija attiecināma uz IV gadu tūkstoša beigām p.m.ē, kad sāka parādīties pirmie ar zināšanām saistītie jaunievedumi. Proti, rakstītie avoti — šumeru ķīļu raksts, ēģiptiešu hieroglifi u.c. Jāatzīmē, ka arī šajā gadījumā aizvēstures pāreja vēsturē attiecināma tikai uz tām teritorijām un to apdzīvojušām tautām, kur senie raksti tika atrasti. Citām tautām no aizvēstures iekļūšana vēsturē datējama vēlākos gadsimtos. Piemēram, Baltijas un Latvijas teritorijas apdzīvojošām tautām vēsture tās periodizācijas izpratnē sākas tikai mūsu ēras XI—XII gadsimtā, kad sāka parādīties pirmās hronikas par Baltijas zemēm un tautām.
Vēstures literatūrā figurē arī citas vēstures periodu klasifikācijas.
Vēsturnieku skolas
Kaut arī vēstures fakti paši par sevi ir bezkaislīgi, ir ļoti plašas iespējas tos traktēt, atkarībā no autora simpātijām, politiskās pārliecības, interesēm un zināšanu līmeņa. Vēsturnieku grupas, kurās pieņemts līdzīgs traktējums, notiek savstarpēja sadarbība un domu apmaiņa, pieņemts dēvēt par "vēsturnieku skolām". Tādas ir, piemēram:
Kā arī virzieni, kas iziet ārpus skolu rāmjiem, piemēram Revizionisms, vai diskusijas, kuras kļūst tik apjomīgas, ka veido jau atsevišķu historiografijas segmentu, piemēram, Vēsturnieku strīds.
Reģioni
Tā kā faktu materiāls ir milzīgs, bet kultūras, mentalitātes un civilizācijas atšķirības dažādās zemeslodes vietās un laikos ievērojamas, vēsturnieki specializējas kāda konkrēta reģiona vēstures pētniecībā, piemēram:
Brūss Bouens
Profesionāļa karjeru aizvadījis NBA klubu Maiami "Heat", Bostonas "Celtics", Filadelfijas "76ers" un Sanantonio "Spurs", Kontinentālās basketbola asociācijas kluba Rokfordas "Lightning" sastāvā, kā arī spēlējis Francijā. Pirms profesionāļa karjeras pārstāvēja Cal State Fullerton universitāti NCAA turnīrā.
B. Bouens nav ticis izvēlēts NBA draftā. Lielākos panākumus guvis laikā, kad pārstāvēja "Spurs". Viņš izcīnīja trīs NBA čempiontitulus 2003., 2005. un 2007. gadā. Tāpat viņš astoņas reizes ticis iekļauts NBA līgas simboliskajās aizsardzības izlasēs.
2006. gadā viņš tika uzaicināts uz ASV izlases treniņnometni, kas gatavojās startam 2006. gada Pasaules čempionātā, taču viņš netika iekļauts startam tajā.
Karakojunlu rajons
Karakojunlu rajons (tr) ir neliels, biezi apdzīvots vidējā slāņa dzīvojamais rajons Īgdiras ila. Rajons atrodas Austrumu Anatolijas reģionā. Daļa rajona robežojas ar Armēniju.
2010. gada F1 sezona
2010. gada F1 sezona ir 61. Formula 1 sezona. Tajā piedalās trīs jaunas komandas: Campos, Lotus un Virgin, 8 komandas no. gada, pērnās sezonas konstruktoru kausa ieguvējas Brawn GP pēctece Mercedes, kā arī čempionātā atgriezusies Sauber. tika paziņots, ka US F1 komanda, kurai arī tika piešķirta vieta čempionātā, finansiālu problēmu dēļ ir pārtraukusi savu darbu, komandas darbinieki ir atbrīvoti no pienākumu pildīšanas, kā arī komandas vienīgais pilots Hosē Marija Lopess ir atbrīvots no līgumsaistībām. FIA izsludinātās izmaiņas tehniskajos noteikumos izsauca asas diskusijas komandu starpā. FOTA komandas draudēja nepieteikties 2010. gada čempionātam, tā vietā piedaloties savā čempionātā, tomēr iesniedza pieteikumus laikā, turpinot sarunas ar FIA. komandas paziņoja par sava čempionāta izveidi, bet piecas dienas vēlāk atsauca paziņojumu un izteica gatavību piedalīties Formula 1.
BMW Sauber paziņoja, ka 2010. gadā F1 nepiedalīsies. Divus mēnešus vēlāk brīvā vieta tika iedota Lotus. Tā paša gada Toyota komanda paziņoja, ka čempionātā nepiedalīsies. 13. vieta tika piešķirta Sauber pēc tam, kad komandu nopirka tās iepriekšējais īpašnieks Pēteris Zaubers.
2010. gada sezona iezīmējusies ar jaunu punktu skaitīšanas sistēmu: tagad punktus saņēma ne tikai pirmajās astoņās vietās finišējušie, bet arī devītajā un desmitajā vietā finišējušie braucēji.
Pilotu kopvērtējums
† Braucējs nefinišēja, bet tiek klasificēts jo paveica vismaz 90% distances.
Komandu kopvērtējums
† Braucējs nefinišēja, bet tiek klasificēts jo paveica vismaz 90% distances.
Izmaiņas punktu skaitīšanas sistēmā
11. decembrī tika pieņemts lēmums mainīt punktu skaitīšanas sistēmu. Tas tika pamatots ar to, ka 2010. gada sezonā piedalīsies 13 komandas (26 piloti). Jaunajā sistēmā punktus saņems pirmo 10 vietu ieguvēji, pirmās vietas ieguvējs 10 punktu vietā iegūs 25.
Alesandro Dzanardi
Alesandro Dzanardi (it; dzimis ) ir Itālijas autosacīkšu braucējs un para riteņbraucējs. Savas autosacīkšu karjeras laikā Dzanardi piedalījās Formula 1 pasaules čempionātā un CART čempionātā, kurā viņš 1997. un 1998. gadā kļuva par čempionu. Dzanardi zaudēja abas kājas sacīkšu negadījumā 2001. gadā. Kopš tā laika viņš atgriezās autosportā un sāka nodarboties ar para riteņbraukšanu. Dzanardi 2012. un 2016. gada Paraolimpiskajās spēlēs izcīnīja četras zelta un divas sudraba medaļas para riteņbraukšanā.
Dzīves sākums
Dzanardi sāka nodarboties ar kartingu 13 gadu vecumā. Viņš uzbūvēja savu kartingu no atkritumu urnas riteņiem un caurulēm, ko tēvs lietoja darbā. 1988. gadā viņš sāka piedalīties Itālijas Formula 3 čempionātā, un viņa labākais rezultāts bija 5. vieta. 1989. gadā viņš divreiz sāka sacensības no pirmās starta vietas un trīsreiz kāpa uz goda pjedestāla, par spīti tam, ka viņa komanda sāka lietot bezsvina degvielu, kas samazināja dzinēja jaudu. 1991. gadā viņš sāka piedalīties starptautiskajā Formula 3000 čempionātā Il Barone Rampante komandas sastāvā. Par spīti tam, ka gan Dzanardi, gan Il Barone Rampante tā bija pirmā pilnā sezona čempionātā, viņš uzvarēja savās pirmajās sacensībās. Dzanardi uzvarēja vēl divos tā gada posmos, un čempionāta kopvērtējumā ierindojās otrajā vietā.
Autosporta karjera
1991. gada nogalē Dzanardi debitēja Formula 1 pasaules čempionātā, Jordan komandā pēdējos trijos sezonas posmos nomainot Robertu Morenu. Viņš divos no trim posmiem finišēja 9. vietā, un līgums ar viņu netika pagarināts. 1992. gadā viņš aizvadīja trīs sacensības Minardi komandā, aizvietojot savainoto Kristianu Fitipaldi. Viņš starpsezonā aizvadīja testu braucienus Benetton komandā, bet 1993. gadā viņu nolīga Lotus komanda, lai aizvadītu pilnu Formula 1 sezonu. viņš izcīnīja savas Formula 1 karjeras vienīgo punktu. Viņš guva traumu ceļu satiksmes negadījumā, kad vecs autobraucējs notrieca viņa divriteni un pārbrauca pāri viņa kreisajai pēdai. Par spīti lauztiem kauliem, viņš turpināja piedalīties sacensībās. Viņam sezona bija jāpārtrauc priekšlaicīgi, jo treniņbraucienos viņš guva smadzeņu satricinājumu.
Dzanardi turpināja strādāt Lotus kā testu pilots, bet sacensībās atgriezās 1994. gada piektajā posmā, nomainot savainoto Pedru Lami. Lotus finanšu grūtību dēļ komanda nebija konkurētspējīga, un divās sacensībās Dzanardi aizvietoja Filips Ādamss, kurš par šo iespēju maksāja komandai naudu. Pēc 1994. gada sezonas beigām Lotus pārtrauca darbību.
1995. gadā Dzanardi mēģināja uzsākt dalību Indy Car (vēlāk pārsaukts par CART) čempionātā. Viņš uzskatīja, ka viņam būs viegli atrast vietu viņa Formula 1 pieredzes dēļ, taču neviena komanda nebija ieinteresēta. Šasiju būvētāja Reynard Motorsport komercdirektors Riks Gorns (en) panāca, ka Dzanardi tiek dota iespēja sevi pierādīt testa braucienā Chip Ganassi Racing komandā. 1995. gada oktobrī Dzanardi un Ganassi komanda noslēdza līgumu. Komandas sacīkšu inženieris Mo Nanns (en) bija pret to, jo uzskatīja, ka itāļu braucēji ir pārāk bieži pieļauj kļūdas.
Dzanardi strauji guva panākumus, un jau savas otrās Indy Car sacensības sāka no pirmās starta vietas. Viņš uzvarēja trijās sacīkstēs un čempionāta kopvērtējumā ierindojās trešajā vietā, aiz sava komandas biedra Džimija Vasera un Maikla Andreti. Andreti un Dzanardi bija vienāds punktu skaits, taču Andreti kopvērtējumā ierindojās augstāk, jo viņam bija par divām uzvarām vairāk. Dzanardi tika atzīts par gada debitantu. 1997. gadā viņš uzlaboja savu sniegumu un uzvarēja piecos no 17 tā gada posmiem, tā izcīnot savu pirmo CART čempiona titulu. Nākamajā sezonā Dzanardi bija vēl pārliecinošāks, izcīnot savu otro CART čempiona titulu ar septiņām uzvarām un 15 goda pjedestāliem 19 posmos. Dzanardi pēc uzvarām mēdza strauji griezt savu mašīnu nelielā aplī, tā atstājot apļveida riepu nospiedumus uz asfalta. Šāda uzvaras svinēšanas metode, iesaukta par «virtuļiem» (en), kļuva populāra visā ASV.
Dzanardi panākumi CART piesaistīja Formula 1 komandu uzmanību: 1997. gadā viņš Williams komandas vadītājam Frenkam Viljamsam pateica, ka ir gatavs runāt par līgumu, un 1998. gada jūlijā viņi noslēdza vienošanos uz nākamajiem trim gadiem. Dzanardi saņēma piedāvājumus arī no British American Racing un Honda. Visā 1999. gada sezonā Dzanardi ne reizi neizcīnīja punktus, kamēr viņa komandas biedrs Ralfs Šūmahers vairākkārt kāpa uz goda pjedestāla un sezonas kopvērtējumā ierindojās sestajā vietā. Viņš pats kā iemeslu savam vājajam sniegumam minēja to, ka nespēja pielāgoties rievotajām riepām, kuras Formula 1 čempionātā sāka lietot 1998. gadā. Gada beigās Williams samaksāja Dzanardi aptuveni 4 miljonus ASV dolāru, lai lauztu līgumu.
2000. gadā Dzanardi mēģināja atgriezties CART čempionātā, un jūlijā piedalījās testa braucienos Mo Nanna jaunajā komandā Mo Nunn Racing. Viņš noslēdza līgumu par dalību CART šīs komandas sastāvā 2001. gadā. Dzanardi atgriežoties neguva tik lielus panākumus kā kādreiz, un viņa labākais rezultāts bija 4. vieta Toronto posmā. American Memorial sacensību laikā EuroSpeedway Lausitz trasē 15. septembrī Dzanardi cīnījās par uzvaru, taču pēc sava pēdējā plānotā boksu apmeklējuma zaudēja vadību pār savu mašīnu un nonāca uz trases citu braucēju ceļā. Alekss Taljāni lielā ātrumā ietriecās Dzanardi mašīnas sānā, noraujot tās priekšpusi. Dzanardi negadījumā zaudēja abas kājas (vienu līdz augšstilbam un otru līdz celim) un gandrīz 75 procentus asiņu. Viņa dzīvību izglāba tūlītēja medicīniska iejaukšanās. Trīs stundu garā operācijā tika amputētas tālākas viņa kāju daļas, lai varētu iztīrīt un noslēgt brūces. Negadījumā Dzanardi guva arī smadzeņu satricinājumu un salauza iegurni.
Pēc negadījuma Dzanardi uzsāka rehabilitāciju un sāka lietot kāju protēzes. 2003. gadā, kad Champ Car (bijušais CART) čempionāts atgriezās EuroSpeedway Lausitz, Dzanardi īpaši pielāgotā sacīkšu auto aizvadīja 13 apļus, ko viņš avārijas dēļ nevarēja pabeigt. Viņa ātrākais aplis būtu viņam ļāvis uzsākt sacensības no piektās starta vietas. Tajā pašā gadā viņš piedalījās ETCC (European Touring Car Championship) posmā Moncā, un izcīnīja 7. vietu. No 2004. līdz 2009. gadam Dzanardi bija pilna laika braucējs ETCC (vēlāk — WTCC) pārstāvot BMW rūpnīcas komandu, un izcīnīja vairākas uzvaras. 2006. gada novembrī viņš piedalījās BMW Sauber komandas testa braucienā ar īpaši pielāgotu Formula 1 mašīnu. Pēc aiziešanas no WTCC Dzanardi turpināja piedalīties BMW komandu sastāvā dažādās sacensībās, tostarp, Blancpain Sprint Series, Deutsche Tourenwagen Masters (DTM) un Deitonas 24 stundu sacensībās.
Paraolimpiskie sporta veidi
Pēc kāju zaudēšanas Dzanardi sāka nodarboties ar para riteņbraukšanu. 2007. gadā viņš piedalījās Ņujorkas maratonā, kur, gatavojoties tikai četras nedēļas, izcīnīja 4. vietu savā kategorijā. Kopš tā laika viņš sāka nopietni nodarboties ar para riteņbraukšanu, un 2009. gadā piedalījās pasaules čempionātā. Dzanardi izcīnīja uzvaras vairāku maratonu para riteņbraukšanas konkurencē, tai skaitā Ņujorkas maratonā 2011. gadā.
2012. gada septembrī Dzanardi izcīnīja divas zelta medaļas Paraolimpiskajās spēlēs Londonā. Viņš tās izcīnīja gan grupas braucienā, gan individuālajā braucienā vīriešu H4 klasē. Dzanardi izcīnīja arī sudraba medaļu jauktajā stafetē Itālijas komandas sastāvā. 2014. gadā viņš piedalījās Ironman triatlona pasaules čempionātā, sasniedzot finišu pēc 9 stundām, 47 minūtēm un 14 sekundēm. Dzanardi piedalījās arī Rio Paraolimpiskajās spēlēs 2016. gadā, kur izcīnīja zelta medaļu jauktajā stafetē un vīriešu H5 individuālajā braucienā, kā arī sudraba medaļu vīriešu H5 grupas braucienā.
2020. gada 19. jūnijā Dzanardi bija iesaistīts ceļu satiksmes negadījumā, piedaloties Obiettivo tricolore para riteņbraukšanas sacensībās Itālijā. Pēc Gazzetta dello Sport teiktā, Dzanardi brauca lejup pa kalnu, zaudēja vadību pār savu ar roku vadāmo velosipēdu un ietriecās pretimbraucošā kravas mašīnā. Dzanardi negadījumā guva smagu galvas traumu.
Ļaudonas pagasts
Ļaudonas pagasts ir viena no Madonas novada administratīvajām teritorijām tā dienvidrietumos, Aiviekstes abos krastos. Robežojas ar sava novada Kalsnavas, Mārcienas, Praulienas un Mētrienas pagastiem un Jēkabpils novada Mežāres un Variešu pagastiem. Pagasta administratīvais centrs ir sena apdzīvota vieta Ļaudona.
Tagadējā pagasta teritorija izveidojusies 20. gadsimta otrajā pusē no pirmskara Ļaudonas un Sāvienas, kā arī daļas Mētrienas pagastu teritorijām. Agrākos laikos Ļaudonas pagasta teritorijā bijušas Ļaudonas muiža (Laudohn jeb Liograd) ar Toces (Tootzen) un Ancīšu (Anzeht) pusmuižām, Ļaudonas mācītājmuiža, Sāvienas (Sawensee), Aburta (Lügen), Aiviekstes (Eustehn) muižas, Ozolu, Valdeķu (Waldeck) un Muižnieku pusmuižas.
Daba
Ļaudonas pagasts izvietojies Aiviekstes ielejā tās abos krastos. Pagasta teritoriju šķērso Madonas-Trepes valnis ar augstāko punktu 153,7 m dienvidrietumos no Mazā Plenča ezera. Vaļņa Aiviekstes kreisā krasta daļā ir Krustkalnu dabas rezervāts, labajā krastā - Driksnas sila dabas parks, kurā atrodas 137 m augstais Drikšņa kalns. Pagasta centrālajā daļā abpus Aiviekstei ir Aiviekstes palienes dabas parks.
Upes
Aiviekste, Alūksnīte, Mila, Tocīte, Nirīte, Driksnīte, Talicka, Sāvīte, Niedruška, Graulīte un Svētupe.
Vēsture
Ēvalda Mugurēviča un Ingrīdas Ozeres (Virses) vadībā 1988.-1989. gadā veiktie arheoloģiski izrakumi liecina, ka jau vēlajā dzelzs laikmetā 9.-12. gadsimtā Ļaudonā bijis apdzīvots pilskalns. 12.-13. gadsimtā tagadējā Ļaudonas pagasta teritorija ietilpa Jersikas valstij piederošā Gerdenes jeb Zerdenes pilsnovada sastāvā, par kura centru uzskata Sāvienas pilskalnu.
1274. gadā Rīgas arhibīskaps Johans I fon Lūne lika uzcelt mūra pili pie Svētupes ietekas Aiviekstē.
1432. gadā Oto Laudons no Rīgas arhibīskapa Heninga Šarpenberga kā lēni saņēma 4 arklus un 6 pūrvietas zemes pie viņa kunga sētas, no kuras vēlāk izveidojās Toces muižiņa (Tootzen). 1457. gadā Ļaudonas pils minēta to piļu sarakstā, kam bija savs pilsnovads un draudze.
1568. gadā pēc Vidzemes pievienošanas Polijas-Lietuvas kopvalstij, Pārdaugavas hercogistes pārvaldnieks Hodkevičs Ļaudonas pilsnovadu un pili piešķīra K. J. Bankovam. 1575. gadā Ļaudonas pilsnovads nonāca J.Tīzenhauzena, viņa sievas Elizabetes (dzim. Plāteres) un dēla mūža lietošanā. Livonijas kara laikā krievu karaspēks pili nopostīja, pēc tam muižas īpašnieki bieži mainījās. Sāvienas muiža ilgus gadus palika Tīzenhauzenu dzimtas īpašumā. 1613. gadā Poļu-zviedru kara laikā Ļaudonas muiža kļuva par zviedru kroņa īpašumu. 1696. gadā pēc zviedru Vidzemes ģenerālgubernatora Ērika Dālberga projekta Ļaudonā tika uzcelta krustveida luterāņu baznīca, pie tās dibināta draudzes skola zemnieku bērniem. Pēc šī paša parauga tika uzceltas baznīcas Apekalnā un Vestienā. 1703. gadā krievu karaspēks nopostīja Ļaudonas luterāņu baznīcu un muižu. 1716. gadā atvaļināta virsnieka ģimenē piedzima vēlākais Austrijas feldmaršals Ernests Gideons fon Laudons.
1772. gadā Ļaudonā nodibināta stikla rūpnīca ("glāzšķunis"). 1818. - 1820. gadā tika uzcelta jauna luterāņu baznīca. 1838. gadā Fr. F. Meiners kļuva par Toces muižas īpašnieku. 1870. gadā M. Meinere muižu ieķīlāja I. Rušmanim, kurš 1879. gadā kļuva par tā īpašnieku un pārvaldīja līdz pat agrārai reformai. 1846. gadā krievu pareizticībā pārgājušais brāļu draudzes priesteris Dāvis Balodis nodibināja pirmo latviešu pareizticīgo draudzi Ļaudonā. Pirmā gadā pareizticībā pārgāja 3849, bet otrajā gadā - 547 latviešu zemnieki. 1863. gadā tika iesvētīta jauna mūra pareizticīgo baznīca, kas saglabājusies līdz mūsdienām. 1905. gada revolūcijas laikā Ļaudonas muiža tika nodedzināta. 1920. gadā agrārās reformas laikā Ļaudonas muižu ar pusmuižām (kopplatība 1946 ha) sadalīja 148 vienībās. Ļaudonas mācītājmuižu (1200 ha) sadalīja 42 vienībās, bet Sāvienas muižu (2943 ha) 196 vienībās. 1935. gadā Ļaudonas pagastā bija 541 saimniecība: 4567 ha no tā platības aizņēma aramzeme, 2001 ha - pļavas, 2061 ha - ganības, 1532 ha - meži. Visvairāk audzētās graudaugu kultūras bija auzas (16% sējumu kopplat.), mieži (10%) un rudzi (10%). Kartupeļi - 6%, lini - 4%. Darbojās dzirnavas, vilnas kārstuve, zāģētava, vilnas apstrādes darbnīca, 4 krejošanas punkti, 4 frizētavas. Ļaudonas pagasta platība bija 12120 ha. 1944. gadā Otrā pasaules kara kaujās tika nopostīta Ļaudonas luterāņu baznīca.
1945. gadā Ļaudonas pagastā izveidoja Kalnvirsas, Ļaudonas un Pārupes ciema padomes, bet pagastu 1949. gadā likvidēja. 1954. gadā Ļaudonas ciemam pievienoja likvidētos Kalnvirsas un Pārupes ciemus. 1964. gadā Ļaudonas ciemam pievienoja Mētrienas ciema daļu (toreizējā kolhoza "Ļaudona" teritoriju). 1975. gadā Ļaudonas ciemam pievienoja Sāvienas ciemu. 1977. gadā nelielu daļu Ļaudonas ciema teritorijas pievienoja Mārcienas, Pamatu un Praulienas ciemam. 1990. gadā ciems tika reorganizēts par pagastu.
Padomju laika administratīvo pārkārtojumu laikā Ļaudonas pagastā iekļauts viss bijušais Sāvienas pagasts (1935.gadā tā platība bija 6470 ha) un daļa bijušā Mētrienas pagasta, kā arī nedaudz mainījusies robeža ar Mārcienas un Praulienas pagastiem.
Iedzīvotāju skaita izmaiņas
Esošajās robežās, pēc CSP datiem.
Apdzīvotās vietas
Ļaudona, Sāviena, Toce, Kalnāji, Ķunci, Kalnvirsa, Ruķi, Aburti, Jaunzemi, Beļava, Ķikuri, Silieši, Stopāni, Zīliņi, Krīpāni, Ruči, Girļi, Cekuļi.
Transports
Pagastam cauri iet valsts 1. šķiras autoceļš P82 Jaunkalsnava - Lubāna.
Henriks Sēdins
Henriks Sēdins (dzimis 1980. gada 26. septembrī Ernskeldsvikā, Zviedrijā) ir bijušais zviedru hokejists, centra uzbrucējs. Karjeras laikā aizvadījis 17 sezonas Nacionālās hokeja līgas kluba Vankūveras "Canucks" sastāvā, ilgāku laiku pildot arī tās kapteiņa funkcijas. Kopumā 1330 spēlēs guvis 1070 punktus, 2010. gadā bija līgas rezultatīvākais spēlētājs un kā NHL vērtīgākais spēlētājs ieguva Harta balvu. Zviedrijas hokeja izlases rindās kļuvis par 2006. gada olimpisko čempionu, kā arī izcīnījis trīs Pasaules čempionātu medaļas.
Viņa dvīņu brālis Daniels ilgus gadus spēlēja kopā ar Henriku "Canucks" sastāvā.
Spēlētāja karjera
Profesionālā hokejista karjeru Henriks uzsāka 1997. gadā, pievienojoties Zviedrijas Elitsērijas klubam MoDo Hockey, kurā spēlēja līdz pat 2000. gadam, kad nonāca "Canucks" rindās. 1999. gadā, kopā ar Danielu, ieguva Zelta ripu, kas tiek pasniegta Zviedrijas labākajam hokejistam, kurš spēlē Zviedrijas hokeja līgā.
Vankūveras klubs Henriku draftēja 1999. gadā, izvēloties viņu ar kopējo 3. numuru. 2004./05. sezonas NHL lokauta laikā Henriks spēlēja savā "dzimtajā" klubā - MoDo Hockey. 2005.—06. sezonā abi Sēdini spēlēja vienā uzbrucēju trijniekā kopā ar Ansonu Kārteru, un bija sezonas rezultatīvākā maiņa komandā. 2010. gadā bija līgas rezultatīvākais spēlētājs un kā NHL vērtīgākais spēlētājs ieguva Harta balvu. Nākamo sezonu Sēdins uzsāka jau kā komandas kapteinis. "Canucks" sasniedza Stenlija kausa izcīņas finālsēriju. 2018. gada aprīlī kopā ar dvīņu brāli Danielu paziņoja par karjeras beigšanu. Jūnijā kopā ar dvīņu brāli saņēma Kinga Klensija balvu.
Zviedrijas hokeja izlases sastāvā Henriks spēlējis 2006. gada Turīnas Olimpiskajās spēlēs, kļūstot par Olimpisko čempionu. Bija iekļauts arī 2014. gada olimpisko spēļu turnīra izlases sastāvā, taču traumas dēļ uz to nedevās. Junioru vecumā spēlējis 1999. un 2000. gada Pasaules čempionātos U-20 jauniešiem.
Lipīdi
Lipīdi (no el (lipos) — 'tauki') ir visai daudzveidīga bioorganisko vielu grupa. Lipīdi ir ūdenī nešķīstoši vai slikti šķīstoši savienojumi, kuri labi šķīst nepolāros organiskajos šķīdinātājos. Pie lipīdiem pieder: taukskābes, tauki, eļļas, vaski, terpēni, fosfolipīdi, steroīdi. Vispazīstamākie lipīdi ir tauki un dažkārt šos vārdus lieto kā sinonīmus.
No taukiem un eļļām reakcijās ar sārmiem rodas ziepes. Ziepes ir taukskābju nātrija vai kālija sāļi. Tauki dzīvnieku un cilvēku organismā noārdās līdz oglekļa dioksīdam un ūdenim, un dod enerģiju galvenokārt sirds un skeleta muskuļiem. Gremošanas traktā lielākā daļa tauku fermenta lipāzes, ko izdala aizkuņģa dziedzeris un zarnu gļotāda, ietekmē tiek sašķelti līdz glicerīnam un taukskābēm. Zarnu sieniņās veidojas organismam raksturīgie tauki, kas nonāk limfā vai asinīs. Uzsūktie tauki un taukskābes iesaistās tālākajā vielmaiņā vai arī nogulsnējas kā rezerves vielas zemādas saistaudos.
Lipīdu metabolisms
Lipīdi pieder pie dažādas struktūras savienojumu grupām, tādēļ arī to bioloģiskās funkcijas, biosintēze, noārdīšanās ir ļoti atšķirīgas. No uzturzinātnes viedokļa lielākā nozīme ir taukiem, fosfolipīdiem un holesterīnam, jo dietas tradīcijas, izmaiņas lipīdu metabolismā var būtiski ietekmēt organisma homeostāzi kopumā un veicināt noteiktu patoloģiju attīstību — aptaukošanos, aterosklerozi un citas. Ar lipīdiem vajadzētu nosegt ne vairāk kā 15% enerģētiskā patēriņa sevišķu vērību piegriežot optimālam lipīdu sastāvam — pietiekošam augsti nepiesātināto taukskābju saturam, mazākam īsās virknes vai t.s.trans-taukskābju daudzumam.
Lipīdu transporta formas
Tauki ir glicerīna un taukskābju esteri. Uzņemti ar uzturu, taukus kuņģa zarnu traktā žultsskābes emulģē, lipāžu ietekmē tie hidrolizējas un zarnās uzsūcas. Uzsūkšanās laikā notiek daļēja tauku resintēze ar limfu asins straumē nonāk liela lipīdu dažādība, kura veido asinīs tā saucamās lipīdu transporta formas.
Šo transporta formu nozīme ir tā, ka, pirmkārt, proteīnu slānis apņem tauku mikropilieniņu un nodrošina tā dispersijas pakāpi. Ja tā nebūtu, tad izveidotos liels tauku piliens, kurš izsauktu tauku emboliju un smagus asinsrites traucējumus. Otrkārt, proteīni un fosfolipīdi aktīvi piedalās holesterīna transportā un metabolismā. Lipoproteīnu sastāvā esošās olbaltumvielas sauc par apoliproteīniem.
No asins straumes tauki nonāk perifērajos audos, šūnās un tiek pakļauti intracelulāram katabolismam. Notiek tauku hidrolīze ar intracelulārajām lipāzēm un izveidojas glicerīns un taukskābes.
Heincs Haralds Frencens
Heincs Haralds Frencens (dzimis, Menhengladbahā, Vācijā) ir bijušais Formula 1 un DTM pilots.
Jau savā pirmajā braucienā ar kartingu, 4 gadu vecumā, Heincs Haralds brauca tik labi, ka daži cilvēki pat jautāja viņa tēvam, cik ilgi viņš ir trenējies. Savu ātrumu gadu gaitā Frencens nezaudēja un 1994. gadā Pēters Zaubers piedāvāja viņam vietu Sauber komandā kā Kārļa Vendlingera komandas biedram. Viņš parādīja tik labu sniegumu, ka Williams komandas vadība pat lūdza viņu aizvietot Airtonu Sennu pēc viņa nāves. Vācietis gan nolēma palikt Sauber. Nākamajā gadā ar Ford dzinēju aprīkotais Sauber bija ļoti ātrs un Frencens vienu reizi kāpa uz goda pjedestāla, kā arī bija devītais gada beigu kopvērtējumā. 1996. gada Sauber bija neuzticams un sezonas beigās viņš paziņoja par pāreju uz Williams.
Viņa pirmā uzvara bija Sanmarīno, taču sezona bija nomācoša. Pēc ģimenes atmosfēras komandas Sauber, Williams šķita ļoti aukstasinīga komanda, kā arī Frencenam nebija labas attiecības ar komandas tehnisko direktoru Patriku Hedu. Sezonas beigās, pēc Mihaela Šūmahera diskvalifikācijas viņš bija otrais, zaudējot tikai savam komandas biedram Žakam Vilnēvam. Nākamajā gadā zaudējot Renault atbalstu, Williams zaudēja ātrākajām Ferrari un McLaren formulām. 1999. gadā viņš samainījās vietām ar Ralfu Šūmaheru un kļuva par eksčempiona Deimona Hilla komandas biedru Jordan komandā. Tā bija, iespējams, labākā viņa karjeras sezona - Frencens divas reizes uzvarēja un četrus gadus vēlāk, intervijā ar nīderlandiešu žurnālu RaceReport pateica, ka būtu kļuvis par čempionu, ja ne izstāšanās no 2. vietas Eiropā un no 4. vietas Sanmarīno.
2000. gadā Frencens turpināja braukt īru komandā un divas reizes finišēja uz pjedestāla - tie arī bija vislabākie viņa rezultāti. 2001. gada sezonas vidū Edijs Džordans nolēma atlaist vācieti, taču Frencens pēc vienas sacīkstes izlaišanas jau bija atpakaļ ar Prost. Komanda ziemā bankrotēja un Frencens devās uz Arrows, kas vasarā arī bankrotēja. Tad Heincs Haralds nobrauca vienas sacīkstes 2002. un visu sezonu 2003. gadā ar savas pirmās komandas, Sauber, formulu. Pēc tam viņš beidza savu F1 karjeru un vēlāk vairākus gadus pavadīja DTM.
Sun
Sun var būt:
Eiroremonts
Eiroremonts ir mājas vai dzīvokļa interjera stilu apzīmējošs, sadzīvē lietots termins. Tas radies 20. gadsimta beigās, un tiek lietots pēcpadomju valstīs.
Būtiskākās eiroremonta pazīmes ir stikla pakešu logi ar plastikāta rāmjiem, metāla ārdurvis ar laminēta saplākšņa vai plastmasas apdari, piekārtie griesti un arkveida durvju ailes. Tāpat pie eiroremonta pazīmēm pieder laminētais kokskaidu plātņu parkets jeb lamināts, dušas kabīne vannas istabā, ģipškartona apdare sienām un griestiem.
Jēdziens eiroremonts bieži tiek izmantots kā mājokļa pārdošanu veicinošs faktors, kas liecina par atbilstību zināmiem standartiem, galvenokārt paužot apstākli, ka mājoklis remontēts pēc Padomju Savienības sabrukuma un tātad ir modīgs.
Interjera dizaineru un arhitektu vidū jēdziens eiroremonts ir ar negatīvu nozīmi un parasti apzīmē gaumes trūkumu un sliktu stilu.
Two Arabian Knights
Luiss Mailstouns par filmu ieguva Kinoakadēmijas balvu pirmajā balvas pasniegšanas ceremonijā nominācijā "Labākais režisors (komēdija)", kas ir vienīgā reize balvas pasniegšanas vēsturē, kad bija atdalītas filmas pēc žanriem.
Filma ilgu laiku tika uzskatīta par pazudušu, to pēc Hovarda Hjūza nāves atrada viņa privātajā filmu kolekcijā. Filmas lente tika nodota restaurācijā kopā ar citām par pazudušām uzskatītām Hjūza producētajām filmām The Racket (1928) un The Mating Call (1928), ko arī atrada Hjūza kolekcijā.
Vadītājs
Vadītājs var būt:
Bištineka
Bištineka ir pilsēta Polijas ziemeļaustrumos, Varmijas-Mazūrijas vojevodistē, uz dienvidiem no Bartošices. Līdz 1945. gadam Bišofšteina Vācijas (Austrumprūsijas) sastāvā.
Pēc Otrais pasaules kara, pamatojoties uz Potsdamas konferences lēmumiem, Bištineka iekļāvās Polijā, bet vācu iedzīvotāji no pilsētas tika padzīti.
Rojs Hodžsons
Rojs Hodžsons (en; dzimis Londonā, Anglijā) ir bijušais angļu futbolists, tagad strādā par futbola treneri.
Savā spēlētāja karjerā lielus panākumus nav guvis, pārsvarā spēlējot zemāko līgu klubos. Taču kā treneris Hodžsons kļuva plašāk atpazīstams pēc Šveices futbola izlases aizvešanas līdz 1994. gada Pasaules kausa izcīņas finālturnīra 16 labākajām valstsvienībām. Tāpat viņa vadībā Šveice iekļuva 1996. gada Eiropas čempionāta finālturnīrā. Iepriekš šveicieši nebija kvalificējušies finālturnīriem kopš 1960. gada.
Hodžsons bijis iekļauts UEFA tehniskajā komisijā vairākos Eiropas čempionātos, kā arī 2006. gada Pasaules kausa izcīņā. Tā kā Hodžsons strādājis vairākās valstīs, viņš pārvalda piecas valodas.
No 2012. līdz 2016. gadam bija Anglijas futbola izlases galvenais treneris. Vadīja izlasi 2012. un 2016. gada Eiropas čempionātā, kā arī 2014. gada FIFA Pasaules kausā. 2017. gada septembrī kļuva par Premjerlīgas kluba Crystal Palace galveno treneri, šo komandu vadīja līdz 2021. gada maijam. 2022. gada janvārī tika apstiprināts par kluba Watford galveno treneri.
2023. gada 21. martā Hodžsons atgriezās Crystal Palace kā tās vadītājs līdz 2022.–2023. gada sezonas beigām, pēc sava sākotnējā pēcteča Patrika Vieiras atlaišanas.
Trenera karjera
Halmstads BK
Malmö FF
Neuchâtel Xamax
Kobenhavn
87. Kinoakadēmijas balva
87. Kinoakadēmijas balva tika pasniegta Losandželosā, Holivudā, Dolby teātrī. Balva tika pasniegta 24 nominācijās. Balvu pasniegšanas ceremonija ASV tika translēta kanālā ABC, to producēja Nīls Merons un Kreigs Zeidans, ceremonijas režisors ir Hemišs Hemiltons.
Kinoakadēmijas goda balvas tika pasniegtas Žanam Klodam Karjēram, Hajao Mijadzaki un Morīnai O'Hārai, bet Džīna Heršolta humanitāro balvu saņēma Harijs Belafonte.
Aktieris Nīls Patriks Heriss pirmo reizi vadīja Kinoakadēmijas balvu pasniegšanas ceremoniju.
Uzvarētāji un nominanti
87. Kinoakadēmijas balvas nominantus Semjuela Goldvina teātrī Beverlihilsā paziņoja Kinoakadēmijas prezidente Šerila Būna Aizeksa, režisori Dž. Dž. Eibramss, Alfonso Kuarons un aktieris Kriss Pains. "Putncilvēks" un "Viesnīca "Diženā Budapešta"" saņēma visvairāk nominācijas, katra deviņas.
Balvu ieguvēji
Uzvarētāji atrodas saraksta augšgalā un ir izcelti treknrakstā.
6. autobusu maršruts (Rēzekne)
6. autobusu maršruts Rēzeknē var būt:
Ravelīns
Ravelīns (la — 'atdalīt') ir trīsstūrveida nocietinājums, kas atrodas kurtīnes priekšā, aizsarggrāvja priekšpusē pa vidu starp bastioniem. Tika izmantots, lai ar uguni atbalstītu bastionus un aizsargātu pieejas cietoksnim.
Ravelīna sienas bija zemākas nekā pārējā cietokšņa sienas. Tas kalpoja kā aizsardzības pasākums, gadījumam, ja ravelīnu ieņem ienaidnieks. Tad ravelīnu varēja brīvi apšaudīt no cietokšņa.
Poncijs Pilāts
Poncijs Pilāts (la, el, Pontios Pīlātos) no 26. līdz 36. gadam bija Romas impērijas provinces Jūdejas piektais prefekts. Viņš bija šajā amatā Romas imperatora Tiberija valdīšanas laikā. Pilāts vēsturē pazīstams kā Jēzus Kristus tiesas procesa vadītājs. Procesa rezultātā Kristum tika piespriests nāves sods, sitot viņu krustā.
Pilāta dzimšanas un miršanas dati ir aptuveni. Tradicionāli tiek uzskatīts, ka viņš dzimis Bizenti ciematā (Abruco reģionā, Itālijā). Viņa vārds un amats ir minēts 1. gadsimta romiešu vēsturnieka Tacita darbos, kā arī romiešu-ebreju vēsturnieka Jozefa Flāvija (Titus Flavius Josephus) darbos.
Pilāta loma Kristus tiesāšanā aprakstīta Jaunās Derības evaņģēlijā. Visos četros kanoniskajos evaņģēlijos viņš parādīts kā cilvēks, kas uzskata Kristu par nevainīgu. Arī viņa sieva Klaudija Prokula lūdz Kristu apžēlot. Pilāts piedāvā pūlim atlaist brīvībā vienu no vairākiem gūstekņiem, domādams, ka pūlis izvēlēsies Kristu. Kad tā nenotiek, Pilāts viņam piespriež sodu, krustā sišanu, jo negrib sanaidoties ar Jeruzalemes ebreju ticības priesteriem, kuri uzskata Kristu par zaimotāju. Mateja evaņģēlijā aprakstīts, ka Pilāts simboliski mazgā rokas ūdenī, parādot, ka ne jau uz viņa rokām būs Jēzus asinis. Šāds apraksts mūsdienās tiek apšaubīts, jo vēsturē ir palikušas liecības, ka Pilātam nebija raksturīgi šaubīties, vai sodīt kādu ebreju, vai nē. Viņš pavisam nesen pirms Kristus sodīšanas bija nežēlīgi apspiedis ebreju sacelšanos, sarīkojot slaktiņu, kurā tika nogalināti simtiem cilvēku. Bieži vien viņš pavēlēja izpildīt nāves sodus, iztiekot vispār bez tiesas.
Vienīgā arheoloģiskā liecība, kas saglabājusies par Pilātu, ir 1961. gadā netālu no Kesarijas, Izraēlā, atrasta kaļķakments plāksne (Pilāta akmens) ar iegravējumu, kurā lasāms viņa vārds un amats (Jūdejas prefekts).
1887. gads
1887. bija parastais gads, kas sākās sestdienā.
Vācu krusts
Vācu krusts bija Trešā reiha militārais ordenis. Tas tika izveidots 1941. gada 28. septembrī sakarā ar to, ka karā pret PSRS radās vajadzība aizpildīt tukšumu, kas radās starp Dzelzs krusta I šķiru un Bruņinieka krustu. Bruņinieka krusts bija pats augstākais militārais apbalvojums, tādēļ Trešā reiha vadība un arī militārā resora vadība neuzskatīja, ka to vajadzētu pasniegt tik lielā daudzumā, nonivelējot tā statusu. Vācu krusta izskata izstrādātājs bija profesors Kleins.
Izskats
Ordenis veidots kā astoņstūraina zvaigzne. Centrā uz balta fona atradās melna svastika. Tā bija veidota no emaljas. Balto fonu un kāškrustu aptvēra laurlapu vainags. Uz vainaga bija ierakstīts gadaskaitlis 1941. Ordeņa diametrs svārstījās no 62,5 līdz 63,5 milimetriem. Atkarībā no šķiras laurlapu vainags bija izpildīts zeltā vai sudrabā. Šis apbalvojums bija jāpiesprauž ar adatu krūšu labajā pusē, zem krūšu kabatas.
Ja karavīrs bija apbalvots ar abu pakāpju Vācu krustiem, tad jānēsā bija tikai Vācu krusts zeltā. Uz katra ordeņa bija izgatavotājfirmas nosaukums. To iegravēja uz spraužamadatas vai uz ordeņa aversa.
Šim ordenim bija divas šķiras:
Tādēļ 1942. gada 5. janvārī tika izdota rīkojums, kas ļāva Vācu krusta vietā nēsāt tā kopiju no auduma. Tā astoņi stari bija veidoti no dažādas krāsas auduma, kurš atbilda Trešā reiha bruņoto spēku veidam:
Vācu krusts zeltā ar briljantiem
1942. gadā tika izveidota vēl augstāka šķira, Vācu krusts zeltā ar briljantiem. To bija speciāli pasūtījis Hitlers un 1942. gada oktobrī šī apbalvojuma paraugi tika nosūtīti uz Reihskanceleju. Viens šāds ordenis izmaksāja 2800 reihsmarkas. No Vācu krusta zeltā šis variants atšķīrās tikai ar to, ka uz lauru vainaga bija mazi briljantiņi. Šim ordenim būtu bijis jāatrodas starp Bruņinieka krustu un Bruņinieka krustu ar Ozollapām. Atšķirībā no Vācu krusta tas būtu jāpasniedz speciālā apbalvojuma kārbiņā, kā tas bija ar Bruņinieka krustu.
Kopā firma Rath München izgatavoja 20 šī ordeņa eksemplārus, tomēr situācija frontēs un citi apstākļi neļāva kādu ar to apbalvot. Visi šie paraugi glabājās Ordeņu kancelejas vadītāja seifā. Otrā pasaules kara pēdējās dienās šis vadītājs tos paņēma sev līdzi uz pili, kur apmetās līdz Sabiedroto ienākšanai šai teritorijā. Pils nokļuva ASV pakļautībā. 17 šī ordeņa varianta paraugi pazuda dažādos virzienos, tomēr 3 nokļuva muzejā. Tie glabājas Vestpointas militārajā akadēmijā.
Bils Šenklijs
Viņš tiek uzskatīts par vienu no respektablākajiem britu treneriem. B. Šenklijam bija visai veiksmīga profesionāla futbolista karjera, kas gan tika iztraucēta Otrā pasaules kara dēļ. Anglijas spēcīgākajā futbola līgā "Preston North End" sastāvā viņš piedalījās gandrīz 300 mačos, kā arī septiņas reizes izgāja laukumā Skotijas futbola izlases sastāvā.
Taču visbiežāk B. Šenklijs tiek pieminēts trenera karjeras sasniegumu dēļ, pārsvarā - ar Liverpool komandu. Kad viņš ieradās klubā, tā bija otrās divīzijas vienība, tomēr treneris Liverpūles klubu padarīja par vienu no spēcīgākajām komandām valstī.
15 gadu laikā, ko B. Šenklijs pavadīja "Liverpool", komanda izcīnīja trīs līgas čempiontitulus, divus FA kausus, kā arī UEFA kausu. Taču pirms 1974. gada FA kausa fināla Šenklijs paziņoja par amata atstāšanu.
Čānakja
Čānakja (sa, Cāṇakya, dzimis 375. gadā p.m.ē., miris 283. gadā p.m.ē.), arī Kautilja un Višnugupta, bija indiešu brahmanis, pirmā Maurju impērijas valdnieka Čandraguptas skolotājs un padomdevējs. Viņš palīdzēja Čandraguptam izveidot Maurju valsti, iznīcinot Nandas impēriju. Izslavēts ar savu viltību un smalko prātu politikā, tiek salīdzināts ar 1800 gadus vēlāk dzīvojušo itāļu filozofu Nikolo Makjavelli.
Pēc dažu vēsturnieku domām Čānakju uzskata par ekonomikas pionieri, jo viņa sarakstītajā darbā "Arthašastra" ir izklāstīta tā laika hindu valsts tautsaimniecība.
Čānakja dzimis brahmaņu ģimenē, izglītību ieguva Taksilā. Ir zināms, ka viņam ir bijušas zināšanas medicīnā un astroloģijā, un tiek uzskatīts, ka viņš bija apguvis mazliet arī sengrieķu un persiešu valodu, kuras izplatīja zoroastristi. Daži pētnieki uzskata, ka arī pats Čānakja bija zoroastrists vai vismaz stipri ietekmējies no šīs reliģijas.
Leģendas
Par Čānakju ir vairākas leģendas. Piemēram, viņš esot piedzimis ar visiem zobiem mutē, kas esot bijusi zīme, ka viņš būs valdnieks, bet tā kā viņš bija no brahmaņu kastas, kuri nevalda, tad zobi esot izlauzti, un tika pareģots, ka viņš valdīs caur citu cilvēku, šajā gadījumā, Maurju impērijā caur Čandraguptu. Cita leģenda vēsta ka Nandas impērijas valdnieks Čānakju padzina no sava galma, kas pamudināja vēlāk viņu atriebties. Vēl tiek vēstīts, ka sākotnējais mēģinājums iznīcināt Nandas impēriju viņam neizdevās, un atgriežoties mājās Čānakja esot novērojis, kā māte rāj savu bērnu, kad tas ēd karstu ēdienu no vidus, nevis no sāniem. Tas licis Čānakjam saprast, ka arī Nandas impērijai jāuzbrūk lēnām un ar apdomu, nevis uzreiz jāiebrūk Nandas impērijas centrā.
Turn It Around
Turn It Around ir kanādiešu hardcore punk grupas Comeback Kid debijas studijas albums, kas tika izdots sadarbībā ar ierakstu kompāniju Facedown Records.
Uldevene
Uldevene bija Daugavas līvu Lielvārdes pilsnovada vecākais, kas arī pēc vācu nostiprināšanās Lielvārdes Dievukalnā palicis līvu pils un reizē novada vecākais. 1213. gadā lietuviešu sirotāji sagūstīja Uldeveni, bet Zobenbrāļu ordenis viņu izpirka no gūsta.
Kopš 1997. gada Rembates parkā pie Daugavas mākslinieks Agris Liepiņš no jauna uzcēla koka pili, kas varētu izskatīties kā Lielvārdes novada virsaiša Uldevenes rezidence.
Personvārds
Personvārda "Uldevene" nozīme varētu būt vai nu “liela auguma cilvēks”, vai “ilgdzīvotājs” (Alvre 1984). Rainis par "tautas dziesmu piecos cēlienos" dēvētajā lugā "Pūt, vējiņi!" (1905) par Uldi nosaucis bagātu Vidzemes puses precinieku, kas pāri Daugavai ieradies Kurzemes puses sētā. Kopš tā laika Uldis ir viens no populārākajiem latviešu personvārdiem.
13. gadsimta Latvijas nominālie un faktiskie valdnieki Uldevenes laikā
Atbilstoši viduslaiku politiskajām tradīcijām katrai Senlatvijas zemei bija savs faktiskais valdnieks, kas atradās vasaļattiecībās ar savu feodālo senioru. Pakļaujoties savam senioram, vasalis ieguva savu zemi, vai daļu no tās atpakaļ kā lēni. Lielvārdes līvu vecākais sākotnēji bija Polockas kņaza Valdemāra vasalis, bet 1201. gadā Lielvārdes līvu zemi Livonijas bīskaps Alberts izlēņoja savam vasalim Daniēlam. Saskaņā ar Jersikas miera līgumu Polocka tikai 1212. gadā atteicās no pretenzijām uz Līvzemi.
Romiešu ceļš
Romiešu ceļi bija svarīgs priekšnoteikums Romas impērijas izaugsmei, ļaujot daudz ātrāk pārvietot savu armiju. Savas pastāvēšanas laikā to kopgarums sasniedza 85 004 kilometrus un sastāvēja no 372 ceļiem.
Komerciālu, militāru un politisku iemeslu dēļ romieši attīstīja savu ceļu būvniecību un impērijas robežās būvēja ceļus, ko paši sauca par viae (vienskaitlī via), kas nozīmē "pārvietot". Šie ceļi galvenokārt bija paredzēti dažādu lietu un armiju pārvietošanai.
Vairums romiešu ceļu tika nosaukti par godu cenzoram, kurš pasūtīja to izveidi vai atjaunošanu. Šī pati persona bieži vien pēc tam kļuva par konsulu, bet ceļa nosaukums tiek saistīts ar viņa cenzora darbības laiku. Ja ceļš bija vecāks par cenzora darbības laiku vai tā izcelsme bija nezināma, tas tika nosaukts tā galamērķa vārdā vai reģiona vārdā, kur tas galvenokārt atradās. Ceļš tika pārsaukts, ja cenzors pasūtīja liela apjoma atjaunošanu - bruģēšanu, bruģa atjaunošanu vai virziena maiņu.
Wake the Dead
Wake the Dead ir kanādiešu hardcore punk grupas Comeback Kid otrais studijas albums, kas tika izdots sadarbībā ar ierakstu kompāniju Victory Records.
Īgdira
Īgdira (turku: Iğdır) ir liels, biezi apdzīvots vidējā slāņa dzīvojamais rajons Īgdiras ilā, Turcijas Āzijas daļā, Austrumu Anatolijas reģionā, netālu no Armēnijas, Azerbaidžānas un Irānas robežām. Īgdirā atrodas Ararats.
Baltijas somi
Baltijas somi ir kopīgs apzīmējums somugru valodās runājošām ciltīm Baltijas jūras piekrastē. Viņi bija vēlāko igauņu, līvu, somu, karēļu, ižoru, votu, vepsu un setu tautu priekšteči.
Akmens laikmets
Baltijas somu etnoģenēzē galvenā nozīme bijusi ķemmes-bedrīšu keramikas kultūras ciltīm, kurām vēlāk piejaucās indoeiropiešu pirmvalodā runājušo auklas keramikas kultūras cilšu elementi. Ārpus tiem Narvas kultūras apgabaliem, kur bronzas laikmetā pārsvaru guva baltu etniskie elementi, palika Ziemeļlatvija, Igaunija, Dienvidsomija un ar tiem robežojošie Ziemeļrietumu Krievijas apgabali, kas veidoja Baltijas somu kultūras areālu.
Bronzas laikmets
Bronzas laikmetā atrodama arī seno skandināvu kultūras ietekme. Tās iespaidā Rietumigaunijā parādīdījās agrā apmestā keramika. Skandināviskas iezīmes ir arī Somijā un Igaunijā atrastajiem bronzas priekšmetiem. Visbeidzot arī uzkalniņkapiem ar akmens šķirstiem ir daudz kopīga ar Skandināvijas zemēm.
Dzelzs laikmets
Vidējā dzelzs laikmeta (5.—9. gs.) metālkultūra (rotas lietas, ieroči, darba rīki) Igaunijas teritorijā nav attīstījusies uz iepriekšējā perioda dzelzs priekšmetu tipu bāzes. Šī perioda sākumā jauno dzelzs priekšmetu formu galvenais avots bija zemgaļu, žemaišu un seno prūšu zemes. Baltu kultūras ietekme konstatēta arī keramikā, mājokļu celtniecībā un apbedīšanas tradīcijās.
Antropoloģiskie dati
Zinātniskajā literatūrā ir iesakņojies priekšstats par neolīta ķemmes-bedrīšu keramikas kultūras ciltīm kā igauņu senajiem priekštečiem. Taču akmens laikmeta Igaunijas iedzīvotāji pēc antropoloģiskā pazīmju kompleksa krasi atšķīrās no mūsdienu igauņiem. Tādēļ no antropoloģiskā viedokļa starp ķemmes un bedrīšu keramikas kultūras ciltīm un mūsdienu igauņiem nevar saskatīt tiešo paaudžu pēctecību. Pēc antropoloģes Raisas Deņisovas uzskata igauņi no minētajām neolīta ciltīm varēja pārmantot galvenokārt valodu, taču viņu antropoloģisko tipu laika gaitā stipri ir ietekmējušas citas izcelsmes ciltis. Antropoloģiskā izpēte liecina, ka igauņu antropoloģiskais tips (matu un acu krāsa, galvas un sejas izmēri, augums) ir ļoti līdzīgs latviešiem un īpaši tiem, kuri apdzīvo seno zemgaļu teritoriju. Turpretī latgaļu antropoloģiskais komponents igauņos gandrīz nav pārstāvēts. Tas saskatāms tikai vietumis Igaunijas dienvidos. Ja noliedzam baltu cilšu ietekmi uz igauņu antropoloģiska tipa veidošanos, tad minētajai līdzībai nav iespējams rast izskaidrojumu. Tādējādi, balstoties uz antropoloģiskajiem arheoloģiskajiem datiem, šo parādību var skaidrot ar baltu cilšu iespiešanos minētajā laika posma Igaunijas teritorijā, kur tās laika gaitā, stājoties laulību sakaros, stipri iespaidojušas vietējo somu antropoloģisko tipu, kā arī viņu kultūru.
Līdzība ar zemgaļiem
Jau 50. gados Igaunijas antropoloģe Karīna Marka (Karin Julia Mark) ir konstatējusi 11.—13. gs. igauņiem tādu pazīmju kompleksu (masīvas uzbūves un iegarenas formas galvaskauss ar šauru un augstu seju), kam ir pilnīga līdzība ar zemgaļu antropoloģisko tipu. Nesen izpētītais 11.—14. gs. kapulauks Igaunijas ziemeļaustrumos pilnībā apstiprina zemgaļiem līdzīga antropoloģiskā tipa klātbūtni arī šajā Igaunijas apvidū.
Austrumkazahstānas apgabals
Austrumkazahstānas apgabals ir viens no Kazahstānas apgabaliem, kas atrodas pašos valsts austrumos Irtišas upes un Zaisana ezera krastos. Tā galvaspilsēta ir Ustjkamenogorska. Apgabals robežojas ar Krieviju ziemeļos un ziemeļaustrumos, Ķīnu (Siņdzjana) dienvidos un dienvidaustrumos un Abaja apgabalu rietumos. Tālākais austrumu punkts atrodas tikai 50 kilometrus no Mongolijas tālākā rietumu punkta, bet valstīm nav kopīgas robežas.
1885. gads
1885. bija parastais gads, kas sākās ceturtdienā.
Live aus Berlin
Live aus Berlin ir vācu grupas "Rammstein" koncertieraksts.
Daudzus strīdus izraisīja dziesma "Bück dich", kur ar dildo palīdzību tika attēlots anālais sekss. Dēļ tā Eiropā šim DVD tika piešķirts "Ierobežojums bērniem līdz 18 gadiem" statuss. 1998. gadā dēļ šī priekšnesuma, solists Tils Lindemans un taustiņinstrumentālists Kristians Lorencs tika arestēti "Family Values Tour" laikā ASV.